title: Sklep Evropskega parlamenta (EU) 2019/1424 z dne 26. marca 2019 o razrešnici glede izvrševanja splošnega proračuna Evropske unije za proračunsko leto 2017, oddelek X – Evropska služba za zunanje delovanje

text:
               27.9.2019

               SL

               Uradni list Evropske unije

               L 249/111

      SKLEP EVROPSKEGA PARLAMENTA (EU) 2019/1424
      z dne 26. marca 2019
      o razrešnici glede izvrševanja splošnega proračuna Evropske unije za proračunsko leto 2017, oddelek X – Evropska služba za zunanje delovanje
      EVROPSKI PARLAMENT,

                  —

                  ob upoštevanju splošnega proračuna Evropske unije za proračunsko leto 2017 (1),

                  —

                  ob upoštevanju konsolidiranega zaključnega računa Evropske unije za proračunsko leto 2017 (COM(2018) 521 – C8-0327/2018) (2),

                  —

                  ob upoštevanju letnega poročila Računskega sodišča o izvrševanju proračuna za proračunsko leto 2017, skupaj z odgovori institucij (3),

                  —

                  ob upoštevanju izjave o zanesljivosti (4) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2017 v skladu s členom 287 Pogodbe o delovanju Evropske unije pripravilo Računsko sodišče,

                  —

                  ob upoštevanju členov 314(10), 317, 318 in 319 Pogodbe o delovanju Evropske unije,

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (5), zlasti členov 55, 99 in 164 do 167,

                  —

                  ob upoštevanju Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (6), zlasti členov 59, 118 in 260 do 263,

                  —

                  ob upoštevanju člena 94 in Priloge IV Poslovnika,

                  —

                  ob upoštevanju poročila Odbora za proračunski nadzor ter mnenja Odbora za zunanje zadeve (A8-0109/2019),

         1.

            podeli razrešnico visoki predstavnici Unije za zunanje zadeve in varnostno politiko glede izvrševanja proračuna Evropske službe za zunanje delovanje za proračunsko leto 2017;

         2.

            navaja svoje pripombe v spodnji resoluciji;

         3.

            naroči svojemu predsedniku, naj ta sklep in resolucijo, ki je del sklepa, posreduje Evropski službi za zunanje delovanje, Evropskemu svetu, Svetu, Komisiji, Računskemu sodišču, Sodišču Evropske unije, Evropskemu varuhu človekovih pravic in Evropskemu nadzorniku za varstvo podatkov ter poskrbi za objavo v Uradnem listu Evropske unije (serija L).

               Predsednik

            Antonio TAJANI

               Generalni sekretar

            Klaus WELLE

         (1)  UL L 51, 28.2.2017.

         (2)  UL C 348, 28.9.2018, str. 1.

         (3)  UL C 357, 4.10.2018, str. 1.

         (4)  UL C 357, 4.10.2018, str. 9.

         (5)  UL L 298, 26.10.2012, str. 1.

         (6)  UL L 193, 30.7.2018, str. 1.


Odločba Komisije z dne 24/09/2019 o razglasitvi združljivosti koncentracije s skupnim trgom (Zadeva št. COMP/M.9523 - Münchener Rückversicherungs-Gesellschaft Aktiengesellschaft in München / DIF Management B.V. / Green Investment Group Limited / Covanta Holding Corporation) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 16/04/2018 o razglasitvi združljivosti koncentracije s skupnim trgom (Zadeva št. COMP/M.8765 - Lenovo Group Limited / Fujitsu Limited / Fujitsu Client Computing Limited) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 23/07/2018 o razglasitvi združljivosti koncentracije s skupnim trgom (Zadeva št. COMP/M.8896 - Macquarie Infrastructure and Real Assets (Europe) Limited / The Goldman Sachs Group, Inc. / HES International B.V.) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Sveta (EU) 2018/1464 z dne 28. septembra 2018 o stališču, ki se v imenu Evropske unije zavzame v Odboru CETA za trgovino in trajnostni razvoj, ustanovljenem s Celovitim gospodarskim in trgovinskim sporazumom med Kanado na eni strani ter Evropsko unijo in njenimi državami članicami na drugi strani, o izdelavi seznamov posameznikov, ki so pripravljeni delovati kot člani skupine strokovnjakov v skladu s poglavjem triindvajset in poglavjem štiriindvajset Sporazuma

text:
                  1.10.2018

                  SL

                  Uradni list Evropske unije

                  L 245/12

         SKLEP SVETA (EU) 2018/1464
         z dne 28. septembra 2018
         o stališču, ki se v imenu Evropske unije zavzame v Odboru CETA za trgovino in trajnostni razvoj, ustanovljenem s Celovitim gospodarskim in trgovinskim sporazumom med Kanado na eni strani ter Evropsko unijo in njenimi državami članicami na drugi strani, o izdelavi seznamov posameznikov, ki so pripravljeni delovati kot člani skupine strokovnjakov v skladu s poglavjem triindvajset in poglavjem štiriindvajset Sporazuma
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Sklep Sveta (EU) 2017/37 (1) določa podpis, v imenu Evropske unije, Celovitega gospodarskega in trgovinskega sporazuma (CETA) med Kanado na eni strani ter Evropsko unijo in njenimi državami članicami na drugi strani (v nadaljnjem besedilu: Sporazum). Sporazum je bil podpisan 30. oktobra 2016.

                     (2)

                     Sklep Sveta (EU) 2017/38 (2) določa začasno uporabo delov Sporazuma, vključno z ustanovitvijo Skupnega odbora CETA in specializiranih odborov. Ti deli Sporazuma se začasno uporabljajo od 21. septembra 2017.

                     (3)

                     V skladu s členom 26.2.1(g) Sporazuma je bil ustanovljen Odbor CETA za trgovino in trajnostni razvoj.

                     (4)

                     V skladu s členoma 23.10 in 24.15 Sporazuma Odbor CETA za trgovino in trajnostni razvoj na svojem prvem zasedanju sprejme sklep, s katerim se izdelajo seznami posameznikov, ki so pripravljeni in sposobni delovati kot člani skupine strokovnjakov v skladu s poglavjem triindvajset (Trgovina in delo) in poglavjem štiriindvajset (Trgovina in okolje) Sporazuma.

                     (5)

                     Zato je na podlagi priloženega osnutka sklepa, s katerim se izdelajo seznami posameznikov, ki so pripravljeni in sposobni delovati kot člani skupine strokovnjakov v skladu s poglavjem triindvajset in poglavjem štiriindvajset Sporazuma, primerno določiti stališče, ki se v imenu Unije zavzame v Odboru CETA za trgovino in trajnostni razvoj –

               SPREJEL NASLEDNJI SKLEP:

            Člen 1
            Stališče, ki se v imenu Unije zavzame na prvem zasedanju Odbora CETA za trgovino in trajnostni razvoj, ustanovljenega s Celovitim gospodarskim in trgovinskim sporazumom (CETA) med Kanado na eni strani ter Evropsko unijo in njenimi državami članicami na drugi strani, o izdelavi seznamov posameznikov, ki so pripravljeni delovati kot člani skupine strokovnjakov v skladu s poglavjem triindvajset in poglavjem štiriindvajset Sporazuma, temelji na osnutku sklepa Odbora CETA za trgovino in trajnostni razvoj, ki je priložen temu sklepu.

            Člen 2
            Ta sklep je naslovljen na Komisijo.

            V Bruslju, 28. septembra 2018

                  Za Svet

                  Predsednica

               M. SCHRAMBÖCK

            (1)  Sklep Sveta (EU) 2017/37 z dne 28. oktobra 2016 o podpisu, v imenu Evropske unije, Celovitega gospodarskega in trgovinskega sporazuma (CETA) med Kanado na eni strani ter Evropsko unijo in njenimi državami članicami na drugi strani (UL L 11, 14.1.2017, str. 1).

            (2)  Sklep Sveta (EU) 2017/38 z dne 28. oktobra 2016 o začasni uporabi Celovitega gospodarskega in trgovinskega sporazuma (CETA) med Kanado na eni strani ter Evropsko unijo in njenimi državami članicami na drugi strani (UL L 11, 14.1.2017, str. 1080).

            OSNUTEK
            SKLEP št. [X/2018] ODBORA CETA ZA TRGOVINO IN TRAJNOSTNI RAZVOJ
            z dne xxx
            o izdelavi seznamov posameznikov, ki so pripravljeni sodelovati kot člani skupine strokovnjakov v skladu s poglavjem 23 in poglavjem 24 Sporazuma
            ODBOR CETA ZA TRGOVINO IN TRAJNOSTNI RAZVOJ JE –
            ob upoštevanju Celovitega gospodarskega in trgovinskega sporazuma (CETA) med Kanado na eni strani ter Evropsko unijo in njenimi državami članicami na drugi strani ter zlasti odstavkov 6 in 7 člena 23.10 ter odstavkov 6 in 7 člena 24.15 Sporazuma,
            ob upoštevanju naslednjega:

                        (1)

                        V skladu s členom 30.7.3 Sporazuma se nekateri njegovi deli začasno uporabljajo od 21. septembra 2017.

                        (2)

                        Odstavek 6 člena 23.10 Sporazuma določa, da mora Odbor CETA za trgovino in trajnostni razvoj izdelati seznam vsaj devetih posameznikov, ki so pripravljeni in sposobni delovati kot člani skupine strokovnjakov v zvezi z zadevami iz poglavja 23 (Trgovina in delo) in ki imajo v skladu z odstavkom 7 specializirano znanje ali izkušnje iz delovnega prava, drugih področij, ki jih obravnava poglavje 23, ali s področja reševanja sporov, nastanejo na podlagi mednarodnih sporazumov.

                        (3)

                        Odstavek 6 člena 24.15 Sporazuma določa, da mora Odbor CETA za trgovino in trajnostni razvoj izdelati seznam vsaj devetih posameznikov, ki so pripravljeni in sposobni delovati kot člani skupine strokovnjakov v zvezi z zadevami iz poglavja 24 (Trgovina in okolje) in ki imajo v skladu z odstavkom 7 specializirano znanje ali izkušnje iz okoljskega prava, drugih področij, ki jih obravnava poglavje 24, ali s področja reševanja sporov, ki nastanejo na podlagi mednarodnih sporazumov.

                        (4)

                        V skladu z odstavkom 6 člena 23.10 in odstavkom 6 člena 24.15 so na vsakem seznamu vsaj trije posamezniki, ki jih imenuje vsaka pogodbenica, in vsaj trije posamezniki, ki jih imenujeta pogodbenici in niso državljani nobene od pogodbenic ter so pripravljeni in sposobni opravljati funkcijo predsednika skupine strokovnjakov –

                  SKLENIL:

                        1.

                        Seznami posameznikov, ki so pripravljeni delovati kot člani skupine strokovnjakov, so določeni v Prilogi.

                        2.

                        Ta sklep bo začel veljati na dan, ko ga bo sprejel Odbor CETA za trgovino in trajnostni razvoj.

                     Za ODBOR CETA ZA TRGOVINO IN TRAJNOSTNI RAZVOJ

                     Za EU

                     Za Kanado

            PRILOGA

               SEZNAM POSAMEZNIKOV, KI SO PRIPRAVLJENI DELOVATI KOT ČLANI SKUPINE STROKOVNJAKOV V ZVEZI Z ZADEVAMI IZ POGLAVJA 23 (TRGOVINA IN DELO) SPORAZUMA

               Posamezniki s specializiranim znanjem ali izkušnjami iz delovnega prava, drugih področij, ki jih obravnava poglavje 23, ali s področja reševanja sporov, ki nastanejo na podlagi mednarodnih sporazumov:

            Posamezniki, ki jih imenuje Kanada:

                        Kevin Banks

                        Adelle Blackett

                        Carol Nelder-Corvari

                  Posamezniki, ki jih imenuje Evropska unija:

                        Jorge Cardona

                        Eddy Laurijssen

                        Karin Lukas

                  Predsedniki (niso državljani pogodbenic):

                        Janice Bellace

                        Kathleen Claussen

                        Christian Häberli

                        Jill Murray

                        Patrick Pearsall

                        Ross Wilson

               SEZNAM POSAMEZNIKOV, KI SO PRIPRAVLJENI DELOVATI KOT ČLANI SKUPINE STROKOVNJAKOV V ZVEZI Z ZADEVAMI IZ POGLAVJA 24 (TRGOVINA IN OKOLJE) SPORAZUMA

               Posamezniki s specializiranim znanjem ali izkušnjami iz okoljskega prava, drugih področij, ki jih obravnava poglavje 24, ali s področja reševanja sporov, ki nastanejo na podlagi mednarodnih sporazumov:

            Posamezniki, ki jih imenuje Kanada:

                        Anne Daniel

                        Armand de Mestral

                        Elaine Feldman

                        Matthew Kronby

                        Brendan McGivern

                  Posamezniki, ki jih imenuje Evropska unija:

                        Laurence Boisson de Chazournes

                        Hélène Ruiz Fabri

                        Geert Van Calster

                  Predsedniki (niso državljani pogodbenic):

                        Arthur Edmond Appleton

                        James Bacchus

                        Nathalie Bernasconi-Osterwalder

                        Christian Häberli


title: Sklep Sveta (SZVP) 2018/1465 z dne 28. septembra 2018 o spremembi Sklepa (SZVP) 2015/1333 o omejevalnih ukrepih zaradi razmer v Libiji

text:
                  1.10.2018

                  SL

                  Uradni list Evropske unije

                  L 245/16

         SKLEP SVETA (SZVP) 2018/1465
         z dne 28. septembra 2018
         o spremembi Sklepa (SZVP) 2015/1333 o omejevalnih ukrepih zaradi razmer v Libiji
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 29 Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 31. julija 2015 sprejel Sklep (SZVP) 2015/1333 (1).

                     (2)

                     Svet je 21. marca 2018 sprejel Sklep (SZVP) 2018/476 (2).

                     (3)

                     Zaradi trajajoče nestabilnosti in resnosti razmer v Libiji je Svet sklenil omejevalne ukrepe, ki zadevajo tri osebe, podaljšati še za šest mesecev.

                     (4)

                     Sklep (SZVP) 2015/1333 bi bilo zato treba ustrezno spremeniti –

               SPREJEL NASLEDNJI SKLEP:

            Člen 1
            V členu 17 Sklepa (SZVP) 2015/1333 se odstavka 3 in 4 nadomestita z naslednjim:

                  „3.   Ukrepi iz člena 8(2) se za vnose 14, 15 in 16 iz Priloge II uporabljajo do 2. aprila 2019.

                  4.   Ukrepi iz člena 9(2) se za vnose 19, 20 in 21 iz Priloge IV uporabljajo do 2. aprila 2019.“

            Člen 2
            Ta sklep začne veljati na dan objave v Uradnem listu Evropske unije.

            V Bruslju, 28. septembra 2018

                  Za Svet

                  Predsednica

               M. SCHRAMBÖCK

            (1)  Sklep Sveta (SZVP) 2015/1333 z dne 31. julija 2015 o omejevalnih ukrepih zaradi razmer v Libiji in razveljavitvi Sklepa 2011/137/SZVP (UL L 206, 1.8.2015, str. 34).

            (2)  Sklep Sveta (SZVP) 2018/476 z dne 21. marca 2018 o spremembi Sklepa (SZVP) 2015/1333 o omejevalnih ukrepih zaradi razmer v Libiji (UL L 79, 22.3.2018, str. 30).


title: Sklep Evropskega organa za vrednostne papirje in trge (EU) 2018/1466 z dne 21. septembra 2018 o podaljšanju in spremembi Sklepa (EU) 2018/795 o začasni prepovedi trženja, razširjanja ali prodaje binarnih opcij malim vlagateljem

text:
                  1.10.2018

                  SL

                  Uradni list Evropske unije

                  L 245/17

         SKLEP EVROPSKEGA ORGANA ZA VREDNOSTNE PAPIRJE IN TRGE (EU) 2018/1466
         z dne 21. septembra 2018
         o podaljšanju in spremembi Sklepa (EU) 2018/795 o začasni prepovedi trženja, razširjanja ali prodaje binarnih opcij malim vlagateljem
         ODBOR NADZORNIKOV EVROPSKEGA ORGANA ZA VREDNOSTNE PAPIRJE IN TRGE JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1095/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski organ za vrednostne papirje in trge) in o spremembi Sklepa št. 716/2009/ES ter razveljavitvi Sklepa Komisije 2009/77/ES (1) ter zlasti člena 9(5), člena 43(2) in člena 44(1) Uredbe,
         ob upoštevanju Uredbe (EU) št. 600/2014 Evropskega parlamenta in Sveta z dne 15. maja 2014 o trgih finančnih instrumentov in spremembi Uredbe (EU) št. 648/2012 (2) ter zlasti člena 40 Uredbe,
         ob upoštevanju Delegirane uredbe Komisije (EU) 2017/567 z dne 18. maja 2016 o dopolnitvi Uredbe (EU) št. 600/2014 Evropskega parlamenta in Sveta v zvezi z opredelitvijo pojmov, preglednostjo, stiskanjem portfelja ter nadzornimi ukrepi glede poseganja v zvezi s produkti in pozicij (3) ter zlasti člena 19 Uredbe,
         ob upoštevanju naslednjega:

                     1.

                     Evropski organ za vrednostne papirje in trge (ESMA) je s Sklepom (EU) 2018/795 (4) prepovedal trženje, razširjanje ali prodajo binarnih opcij malim vlagateljem. Ukrep začne veljati 2. julija 2018 za obdobje treh mesecev.

                     2.

                     V skladu s členom 40(6) Uredbe (EU) št. 600/2014 mora organ ESMA začasne ukrepe prepovedi v zvezi s produkti pregledati v ustreznih časovnih presledkih in vsaj vsake tri mesece.

                     3.

                     Organ ESMA se je v okviru svojega pregleda prepovedi binarnih opcij med drugim opiral na raziskavo med pristojnimi nacionalnimi organi (5) o praktični uporabi in učinku ukrepa za poseganje v zvezi s produkti ter na dodatne informacije, ki jih je dobil od teh organov in deležnikov.

                     4.

                     Pristojni nacionalni organi so zaznali samo nekaj primerov neskladnosti z ukrepi organa ESMA za poseganje v zvezi s produktom. Poleg tega od objave dogovorjenih ukrepov dne 27. marca 2018 podjetjem, ki tržijo, razširjajo ali prodajajo binarne opcije, niso bila izdana nobena nova pooblastila.

                     5.

                     Pristojni nacionalni organi so v mesecu juliju 2018 v primerjavi z julijem 2017 poročali o rahlem povečanju vlagateljev, ki so zaprosili, da bi bili razvrščeni kot profesionalni vlagatelji. Kljub temu je število profesionalnih vlagateljev, ki so sami zaprosili za to razvrstitev, sorazmerno majhno v primerjavi s prejšnjim številom neprofesionalnih vlagateljev, ki so bili ponudniki binarnih opcij. Organ ESMA se zaveda, da določena podjetja iz tretjih držav dejavno nagovarjajo vlagatelje iz Unije. Vendar lahko ta podjetja brez dovoljenja ali registracije v Uniji storitve opravljajo samo na lastno pobudo vlagateljev, ki imajo sedež ali se nahajajo v Uniji. Organ ESMA se prav tako zaveda, da so podjetja začela ponujati druge špekulativne investicijske produkte. Zato bo še naprej spremljal ponudbo teh drugih produktov, da bo ugotovil, ali bi bili ustrezni še kateri koli drugi ukrepi Unije.

                     6.

                     Organ ESMA med obdobjem pregleda ni pridobil dokazov, ki bi nasprotovali njegovi splošni ugotovitvi o resni zaskrbljenosti glede zaščite vlagateljev, ugotovljeni v Sklepu (EU) 2018/795. Zato je zaključil, da bi resna zaskrbljenost glede zaščite vlagateljev, ugotovljena v Sklepu (EU) 2018/795, obstajala še naprej, če svojega sklepa o prepovedi trženja, razširjanja ali prodaje binarnih opcij malim vlagateljem ne bi podaljšal.

                     7.

                     Od sprejetja navedenega sklepa se veljavne obstoječe regulativne zahteve v skladu s pravom Unije niso spremenile in še naprej ne obravnavajo nevarnosti, ki jo je ugotovil organ ESMA. Poleg tega pristojni nacionalni organi niso sprejeli ukrepov, s katerimi bi odpravili nevarnost, ali pa sprejeti ukrepi ne zadostujejo za njeno odpravo. Od sprejetja sklepa namreč noben pristojni nacionalni organ ni sprejel svojega nacionalnega ukrepa za poseganje v zvezi s produkti v skladu s členom 42 Uredbe (EU) št. 600/2014 (6).

                     8.

                     Podaljšanje prepovedi, ki je določena v Sklepu (EU) 2018/795, nima negativnega učinka na učinkovitost finančnih trgov ali na vlagatelje, ki bi bil nesorazmeren glede na koristi ukrepa, in ne povzroča tveganja regulativne arbitraže iz istih razlogov, kot so navedeni v navedenem sklepu.

                     9.

                     Če se začasna prepoved ne podaljša, obstaja po mnenju organa ESMA velika verjetnost, da se bodo binarne opcije ponovno ponujale malim vlagateljem ter da se bodo na trg vrnili isti ali podobni produkti, ki so povzročili škodo za potrošnike, ugotovljeno v Sklepu (EU) 2018/795.

                     10.

                     Organ ESMA je ob upoštevanju teh razlogov ter skupaj z razlogi, izraženimi v Sklepu (EU) 2018/795, sklenil, da za nadaljnje tri mesece podaljša prepoved, dokler se ne odpravi resna skrb glede zaščite vlagateljev.

                     11.

                     V času podaljšanja prepovedi bo organ ESMA preučil, ali obstajajo kakršni koli novi dokazi v zvezi z določenimi produkti v okviru ukrepa, ki bi jih bilo treba zaradi nekaterih njihovih značilnosti, ki ne povzročajo skrbi glede zaščite vlagateljev, opredeljenega v Sklepu (EU) 2018/795, izvzeti v podaljšanem obdobju uporabe ukrepa.

                     12.

                     V zvezi s tem je organ ESMA prejel nove informacije o binarnih opcijah, ki so dolgoročne, katerim je priložen prospekt in so s strani ponudnika ali drugega subjekta v ponudnikovi skupini v celoti zavarovane pred tveganjem ter verjetno ne bi povzročile zaskrbljenosti glede zaščite vlagateljev, ugotovljenega v Sklepu (EU) 2018/795. Primer te vrste binarne opcije je posebna oblika nakupnega bona, t. i. „inline warrant“, ki kumulativno izpolnjuje te pogoje.

                     13.

                     Medtem ko je stopnja kompleksnosti te posebne vrste binarne opcije primerljiva z binarnimi opcijami na splošno, pa zahteva glede minimalnega trajanja izboljšuje negativne učinke kompleksnosti in nepreglednosti za vlagatelje. Vlagatelji lahko v 90 dneh ali še daljšem časovnem okviru od datuma prve izdaje produkta lažje sprejmejo razumno stališče o trgu kot v zelo kratkem obdobju, ki je značilno za širši trg binarnih opcij, ki so obstajale pred objavo Sklepa (EU) 2018/795. Z 90-dnevno ali daljšo dospelostjo se zmanjša možnost za pogosto ponavljajoče špekulativne posle, ki povečujejo izgube in so povezane z odvisnostjo.

                     14.

                     Posebna značilnost binarnih opcij, ki delujejo kot glavno gonilo za morebitne negativne posledice ter še poslabšujejo razlike med donosom vlagateljev in tveganjem za izgube, je nasprotje interesov, ki obstaja med številnimi ponudniki binarnih opcij in njihovimi strankami. Nekatera podjetja sicer ponujajo binarne opcije, ki so skozi celotno njihovo trajanje v celoti zavarovana pred tržnim tveganjem. Kadar se tovrstno varovanje nanaša na ponudbo binarne opcije in ga jamči ponudnik ali drug subjekt v ponudnikovi skupini ter če nobeden od subjektov skupine ne ustvari dobička ali izgube, razen predhodno razkritih provizij, pristojbin za transakcije ali drugih povezanih taks, je nasprotje interesov med ponudnikom in vlagateljem bistveno manjše. Na čisti dobiček, ki izhaja iz binarne opcije, namreč bistveno ne vpliva to, ali se izplača ali ne. Ponudniki varovanja ne prejmejo nobene spodbude, da napačno poročajo o osnovnih cenah ali špekulirajo na škodo vlagatelja.

                     15.

                     Dokazi, ki jih je prejel organ ESMA, kažejo, da so zavarovani poslovni modeli skladni s ponudbami binarnih opcij z dovolj dolgo dospelostjo, za razliko od nezavarovanih poslovnih modelov, za katere so značilne kratkoročne ponudbe. Pristojni nacionalni organi (7), ki nadzorujejo trge, na katerih dolgoročne varovane binarne opcije ponujajo ponudniki varovanja, so potrdili, da v zvezi s tovrstnimi produkti niso ugotovili nobenega prijavljenega primera bistvene škode za posamezne male vlagatelje. Poleg tega nemški nacionalni organ BaFIN ni prejel nobene pritožbe vlagateljev v zvezi z „inline“ nakupnimi boni.

                     16.

                     Poleg tega je namen zahteve, da mora binarne opcije, ki so na voljo malim vlagateljem, spremljati prospekt, ki je odobren v skladu z Direktivo 2003/71/ES Evropskega parlamenta in Sveta (8), zagotoviti vsaj minimalno stopnjo preglednosti teh dolgoročnih produktov. Gre za zagotovilo, da so vlagateljem v zvezi s trženjem, razširjanjem ali prodajo teh produktov malim vlagateljem na voljo točno predpisane informacije o ponudniku, vključno z njegovim poslovnim modelom in računovodskimi izkazi, ter tveganjih in značilnostih produkta. Poleg tega prospekt skrbno pregleda ustrezni pristojni nacionalni organ.

                     17.

                     Hkrati ne obstaja noben dokaz v zvezi s produkti, da bi dejavnosti trženja in razširjanja dovolj dolgoročnih binarnih opcij s prospektom, ki so pred tveganji v celoti zavarovane s strani ponudnika ali drugega subjekta v ponudnikovi skupini, vsebovale agresivne tržne prakse ali zavajajoče komunikacijske veščine.

                     18.

                     Medtem ko izpolnitev samo enega od meril ne bi zadostovala za odpravo tveganja za škodo za vlagatelje, je organ ESMA med obdobjem pregleda prejel nove dokaze, da binarna opcija, ki izkorišča kumulativni učinek odobrenega prospekta, dovolj dolge dospelosti in popolnega varovanja s strani ponudnika ali subjekta iz njegove skupine, najverjetneje ne bo povzročila resne zaskrbljenosti glede zaščite vlagateljev, ugotovljene v Sklepu (EU) 2018/795. Skladno s tem bi bilo treba binarne opcije, ki izpolnjujejo vsa ta tri merila, izrecno izvzeti iz obsega podaljšanja začasnega ukrepa organa ESMA za poseganje v zvezi s produkti.

                     19.

                     Organ ESMA bo te produkte še naprej pregledoval in po potrebi ustrezno ukrepal. Zlasti je proučil tveganje, da bi lahko ponudnik binarnih opcij to izvzetje izkoristil tako, da bi ponudil produkte s primerljivimi značilnostmi, kot so tisti, ki vzbujajo resno zaskrbljenost glede zaščite vlagateljev, na primer z izdajo produktov, ki spodbujajo kratkotrajno tržno obnašanje, tako da določijo mejo, ki je blizu osnovni tržni ceni ob izdaji. Organ ESMA in pristojni nacionalni organi bodo spremljali, ali se bodo pojavili kakršni koli novi trendi razširjanja, ter bodo zlasti pozorni na produkte, katerih namen je navkljub njihovi dolgoročnosti spodbujanje tovrstnega kratkotrajnega tržnega obnašanja.

                     20.

                     Organ ESMA je med pregledom pridobil tudi informacije o obstoječih produktih, ki imajo ob njihovi dospelosti enega od dveh vnaprej določenih izplačil, od katerih nobeno ni nižje od začetne naložbe. Izplačilo pri tej vrsti binarne opcije je lahko bodisi višje bodisi nižje, vendar vlagatelj v nobenem primeru ne bi izgubil denarja glede na njegovo skupno naložbo v produkt. Sklep (EU) 2018/795 je osredotočen na produkte s tveganjem, da bodo vlagatelji utrpeli precejšnje izgube glede na njihovo skupno naložbo v produkt. Zato je treba zaradi pravne varnosti pri tem podaljšanju izrecno izvzeti produkte, katerih struktura izplačil ne ogroža kapitala vlagatelja.

                     21.

                     Ker so lahko predlagani ukrepi v omejenem obsegu povezani z izvedenimi finančnimi instrumenti na kmetijske proizvode, se je organ ESMA posvetoval z javnimi organi, pristojnimi za nadzor, upravljanje in regulacijo fizičnih kmetijskih trgov v Uredbi Sveta (ES) št. 1234/2007 (9). Noben organ ni izrazil zadržka glede predlaganega podaljšanja ukrepov.

                     22.

                     Organ ESMA je pristojne nacionalne organe obvestil o predlaganem sklepu o podaljšanju –

               SPREJEL NASLEDNJI SKLEP:

            Člen 1
            Začasna prepoved binarnih opcij za male vlagatelje

               1.   Trženje, razširjanje ali prodaja binarnih opcij malim vlagateljem je prepovedana.

               2.   Za namene odstavka 1 je binarna opcija, ne glede na to, ali se trguje na mestu trgovanja ali ne, izvedeni finančni instrument, ki izpolnjuje naslednja merila:

                           (a)

                           mora biti poravnan z gotovino ali se lahko poravna v gotovini po izbiri ene od strank, razen v primeru neizpolnitve obveznosti ali drugega razloga za prenehanje;

                           (b)

                           predvideva plačilo le ob njegovem zaprtju ali poteku;

                           (c)

                           njegovo plačilo je omejeno na:

                                       (i)

                                       predhodno določeni fiksni znesek ali nič, če osnovni instrument izvedenega finančnega instrumenta izpolnjuje enega ali več predhodno določenih pogojev, in

                                       (ii)

                                       predhodno določeni fiksni znesek ali nič, če osnovni instrument izvedenega finančnega instrumenta ne izpolnjuje enega ali več predhodno določenih pogojev.

               3.   Prepoved iz odstavka 1 ne velja za:

                           (a)

                           binarno opcijo, pri kateri je nižji od dveh vnaprej določenih fiksnih zneskov najmanj enak skupnemu plačilu malega vlagatelja za binarno opcijo, vključno s provizijami, pristojbinami za transakcijo ali drugimi povezanimi stroški;

                           (b)

                           binarno opcijo, ki izpolnjuje naslednje pogoje:

                                       (i)

                                       rok od izdaje do dospelosti je najmanj 90 koledarskih dni;

                                       (ii)

                                       javnosti je na voljo prospekt, ki je sestavljen in odobren v skladu z Direktivo 2003/71/ES, in

                                       (iii)

                                       binarna opcija med njenim celotnim trajanjem ponudnika ne izpostavlja tržnemu tveganju, ponudnik ali kateri koli od subjektov v njegovi skupini pa ne ustvari dobička ali izgub iz binarne opcije, razen predhodno razkritih provizij, pristojbin za transakcije ali drugih povezanih taks.

            Člen 2
            Prepoved dejanj, ki bi predstavljala izogibanje
            Prepovedano je sodelovati, zavestno in namerno, pri dejavnostih, katerih cilj ali učinek je izogibati se določbam člena 1, vključno z delovanjem kot nadomestek za ponudnika binarnih opcij.

            Člen 3
            Začetek veljavnosti in uporaba

               1.   Ta sklep začne veljati dan po objavi v Uradnem listu Evropske unije.

               2.   Ta sklep velja od 2. oktobra 2018 za obdobje treh mesecev.

            V Parizu, 21. septembra 2018

                  Za odbor nadzornikov

               Steven MAIJOOR

                  Predsednik

            (1)  UL L 331, 15.12.2010, str. 84.

            (2)  UL L 173, 12.6.2014, str. 84.

            (3)  UL L 87, 31.3.2017, str. 90.

            (4)  Sklep Evropskega organa za vrednostne papirje in trge (EU) 2018/795 z dne 22. maja 2018 o začasni prepovedi trženja, razširjanja ali prodaje binarnih opcij malim vlagateljem v Uniji v skladu s členom 40 Uredbe (EU) št. 600/2014 Evropskega parlamenta in Sveta (UL L 136, 1.6.2018, str. 31).

            (5)  V raziskavi je sodelovalo 20 pristojnih nacionalnih organov: Cyprus Securities and Exchange Commission (CY-CySEC), Comisión Nacional del Mercado de Valores (ES – CNMV), Autoriteit Financiele Markten (NL-AFM), Czech National Bank (CZ – CNB), Finanzmarktaufsicht (AT – FMA), Finnish Financial Supervisory Authority (FI – FSA), Comissão do Mercado de Valores Mobiliários (PT – CMVM), Malta Financial Services Authority (MT – MFSA), Financial Supervisory Authority (IS – FME), Financial Services and Markets Authority (BE – FSMA), Commissione Nazionale per le Società e la Borsa (IT – Consob), Financial Supervision Commission (BG – FSC), Bundesanstalt für Finanzdienstleistungsaufsicht (DE – BaFin), Autorité des Marchés Financiers (FR – AMF), Magyar Nemzeti Bank (HU – MNB), Financial Conduct Authority (UK- FCA), Commission de Surveillance du Secteur Financier (LU – CSSF), Romanian Financial Supervisory Authority (RO – FSA), Agencija za trg vrednostnih papirjev (SL – SMA), Central Bank of Ireland (IE – CBI).

            (6)  Pristojni nacionalni organ ene od držav EGP-Efta, NO-Finanstilsynet, je 4. junija 2018 sprejel nacionalne ukrepe za poseganje v zvezi s produkti, ki imajo iste pogoje in datume začetka uporabe kot ukrepi organa ESMA. Poleg tega je finančni nadzorni organ Islandije 5. julija 2018 objavil, da je po njegovem mnenju trženje, razširjanje ali prodaja binarnih opcij v skladu z njegovo nacionalno zakonodajo (člen 5 zakona št. 108/2007 o poslovanju z vrednostnimi papirji) v nasprotju s pravilnimi in dobrimi poslovnimi postopki in praksami pri trgovanju z vrednostnimi papirji.

            (7)  DE-BaFin, FR-AMF

            (8)  Direktiva 2003/71/ES Evropskega parlamenta in Sveta z dne 4. novembra 2003 o prospektu, ki se objavi ob javni ponudbi ali sprejemu vrednostnih papirjev v trgovanje in o spremembi Direktive 2001/34/ES (UL L 345, 31.12.2003, str. 64).

            (9)  Uredba Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (UL L 299, 16.11.2007, str. 1).


Odločba Komisije z dne 29/06/2018 o razglasitvi združljivosti koncentracije s skupnim trgom (Zadeva št. COMP/M.8889 - Teva Pharmaceutical Industries / The Procter & Gamble Company) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


               11.10.2018

               SL

               Uradni list Evropske unije

               C 369/162

      P8_TA(2017)0479
      Zahteva za zaščito privilegijev in imunitete Eleonore Forenza
      Sklep Evropskega parlamenta z dne 12. decembra 2017 o zahtevi za zaščito privilegijev in imunitete Eleonore Forenza (2017/2199(IMM))
      (2018/C 369/18)

         Evropski parlament,

                  —

                  ob upoštevanju zahteve Gabriele Zimmer z dne 20. julija 2017, razglašene na plenarnem zasedanju 11. septembra 2017, za zaščito privilegijev in imunitete Eleonore Forenza v zvezi z incidentom, katerega žrtev je bila slednja med manifestacijo, ki je potekala v okviru vrhunskega srečanja skupine G20 v Hamburgu 8. julija 2017,

                  —

                  po zagovoru Eleonore Forenza v skladu s členom 9(6) Poslovnika,

                  —

                  ob upoštevanju členov 8 in 9 Protokola št. 7 o privilegijih in imunitetah Evropske unije ter člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,

                  —

                  ob upoštevanju sodb Sodišča Evropske unije z dne 12. maja 1964, 10. julija 1986, 15. in 21. oktobra 2008, 19. marca 2010 in 6. septembra 2011 in 17. januarja 2013 (1),

                  —

                  ob upoštevanju člena 5(2) ter členov 7 in 9 Poslovnika,

                  —

                  ob upoštevanju poročila Odbora za pravne zadeve (A8-0398/2017),

                  A.

                  ker je Gabriele Zimmer, poslanka Evropskega parlamenta in predsednica skupine GUE/NGL, na podlagi členov 8 in 9 Protokola št. 7 zahtevala zaščito poslanske imunitete Eleonore Forenza, poslanke iste skupine, ki jo je policija osebno preiskala in pridržala skupaj s skupino drugih aktivistov med manifestacijo v okviru vrhunskega srečanja skupine G20 v Hamburgu 8. julija 2017, ker je do preiskave in aretacije prišlo po manifestaciji, ko je Eleonora Forenza s skupino ljudi odhajala na kosilo;

                  B.

                  ker ima Parlament široko diskrecijsko pravico glede odločitve v zvezi z zahtevo po zaščiti imunitete poslanca (2);

                  C.

                  ker se člena 8 in 9 Protokola št. 7 o privilegijih in imunitetah Evropske unije medsebojno izključujeta (3); ker v obravnavani zadevi ne gre za mnenje, ki naj bi ga izrazil poslanec Evropskega parlamenta, temveč za ravnanje, ki naj bi domnevno ogrožalo javno varnost (domnevno sodelovanje na protestu); ker je uporaba člena 9 Protokola št. 7 v tem primeru samoumevna;

                  D.

                  ker poslanci Evropskega parlamenta v skladu s členom 9 Protokola št. 7 o privilegijih in imunitetah Evropske unije uživajo na ozemlju svoje države imunitete, priznane članom parlamenta te države, na ozemlju vseh drugih držav članic pa imuniteto pred kakršnim koli priporom in sodnim postopkom; Eleonora Forenza, italijanska poslanka Evropskega parlamenta, ki je bila v Nemčiji, je torej uživala imuniteto;

                  E.

                  ker se v zahtevi za zaščito imunitete navaja, da je Eleonora Forenza že ob prvem stiku z nemško policijo izjavila, da je poslanka Evropskega parlamenta; ker je nemudoma predložila dokumente, ki potrjujejo njen status; ker ji je celo uspelo spraviti italijanskega konzula v Hamburgu v stik s policistom, ki je vodil operacijo;

                  F.

                  ker je nemška policija Eleonoro Forenza kljub statusu poslanke Evropskega parlamenta temeljito osebno preiskala, nato pa jo pridržala več kot štiri ure;

                  G.

                  ker se je nemška policija ob upoštevanju povedanega zavedala, da pridržuje evropsko poslanko; ker to pomeni kršitev Protokola št. 7 o privilegijih in imunitetah Evropske unije, zlasti točke (b) prvega odstavka člena 9;

                  H.

                  ker je ob upoštevanju okoliščin zadeve jasno, da Eleonora Forenza ni bila aretirana med kaznivim dejanjem in ker ni možno uporabiti izjeme iz člena 9(3) Protokola št. 7 o privilegijih in imunitetah Evropske unije, in je torej Eleonora Forenza v tem primeru popolnoma zaščitena s poslansko imuniteto;

                  1.

                  sklene, da se zaščitijo privilegiji in imuniteta Eleonore Forenza;

                  2.

                  naroči svojemu predsedniku, naj ta sklep in poročilo pristojnega odbora nemudoma posreduje pristojnemu organu Zvezne republike Nemčije in Eleonori Forenza.

         (1)  Sodba Sodišča z dne 12. maja 1964 v zadevi Wagner proti Fohrmann in Krier, 101/63, ECLI:EU:C:1964:28; sodba Sodišča z dne 10. julija 1986 v zadevi Wybot proti Faure in drugi, 149/85, ECLI:EU:C:1986:310; sodba Splošnega sodišča z dne 15. oktobra 2008 v zadevi Mote proti Parlamentu, T-345/05, ECLI:EU:T:2008:440; sodba Sodišča z dne 21. oktobra 2008 v združenih zadevah Marra proti De Gregorio in Clemente, C-200/07 in C-201/07, ECLI:EU:C:2008:579; sodba Splošnega sodišča z dne 19. marca 2010 v zadevi Gollnisch proti Parlamentu, T-42/06, ECLI:EU:T:2010:102; sodba Sodišča z dne 6. septembra 2011 v zadevi Patriciello, C-163/10, ECLI:EU:C:2011:543; sodba Splošnega sodišča z dne 17. januarja 2013 v zadevi Gollnisch proti Parlamentu, T-346/11 in T-347/11, ECLI:EU:T:2013:23.)

         (2)  Zadeva T-42/06, Gollnisch proti Parlamentu (navedena), točka 101.

         (3)  Združeni zadevi C-200/07 in C-201/07, Marra/De Gregorio in Clemente, (navedeni), točka 45.


               11.10.2018

               SL

               Uradni list Evropske unije

               C 369/181

      P8_TA(2017)0489
      Nenasprotovanje delegiranemu aktu: regulativni tehnični standardi o obveznosti trgovanja za določene izvedene finančne instrumente
      Sklep Evropskega parlamenta da ne nasprotuje delegirani uredbi Komisije z dne 17. novembra 2017 o dopolnitvi Uredbe (EU) št. 600/2014 Evropskega parlamenta in Sveta o trgih finančnih instrumentov v zvezi z regulativnimi tehničnimi standardi o obveznosti trgovanja za določene izvedene finančne instrumente (C(2017)07684 – 2017/2979(DEA))
      (2018/C 369/29)

         Evropski parlament,

                  —

                  ob upoštevanju delegirane uredbe Komisije (C(2017)07684),

                  —

                  ob upoštevanju pisma Komisije z dne 29. novembra 2017, v katerem poziva Parlament, naj izjavi, da ne bo nasprotoval delegirani uredbi,

                  —

                  ob upoštevanju pisma Odbora za ekonomske in monetarne zadeve predsedniku konference predsednikov odborov z dne 4. decembra 2017,

                  —

                  ob upoštevanju člena 290 Pogodbe o delovanju Evropske unije,

                  —

                  ob upoštevanju Uredbe (EU) št. 600/2014 Evropskega parlamenta in Sveta z dne 15. maja 2014 o trgih finančnih instrumentov in spremembi Uredbe (EU) št. 648/2012 (1) (MiFIR) ter zlasti členov 32(1) in 50(5) Uredbe,

                  —

                  ob upoštevanju členov 10(1) in 13 Uredbe (EU) št. 1095/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski organ za vrednostne papirje in trge) in o spremembi Sklepa št. 716/2009/ES ter razveljavitvi Sklepa Komisije 2009/77/ES (2),

                  —

                  ob upoštevanju osnutka regulativnih tehničnih standardov o obveznosti trgovanja za izvedene finančne instrumente v skladu z uredbo MiFIR, ki jih je Evropski organ za vrednostne papirje in trge (ESMA) predložil 28. septembra 2017 v skladu s členom 32(1) MiFIR,

                  —

                  ob upoštevanju spremnega pisma organa ESMA Komisiji z dne 28. septembra 2017 o osnutku regulativnih tehničnih standardov ESMA o obveznosti trgovanja v okviru MiFIR,

                  —

                  ob upoštevanju priporočila za sklep Odbora za ekonomske in monetarne zadeve,

                  —

                  ob upoštevanju člena 105(6) Poslovnika,

                  —

                  ob upoštevanju, da ni bilo izraženo nobeno nasprotovanje v roku iz tretje in četrte alinee člena 105(6) Poslovnika, ki se je iztekel 12. decembra 2017,

                  A.

                  ker delegirana uredba v Prilogi določa razrede izvedenih finančnih instrumentov, za katere bi morala veljati obveznost trgovanja, uvedena s členom 28 MiFIR; ker se z izvedenimi finančnimi instrumenti, za katere velja ta obveznost trgovanja, lahko trguje le na reguliranem trgu, v večstranskem sistemu trgovanja, organiziranem sistemu trgovanja ali na mestu trgovanja v tretji državi, ki ga Komisija šteje za enakovrednega;

                  B.

                  ker je organ ESMA 28. septembra 2017 predložil osnutek regulativnih tehničnih standardov (RTS) s spremnim pismom Komisiji in pozval vse vpletene strani, naj se zavežejo, da bodo skrajšale svoje roke, da bi dosegli politični cilj za obveznost trgovanja, ki se bo uporabljal od 3. januarja 2018; ker organ ESMA poleg tega ugotavlja, da je še vedno treba opraviti veliko število odločitev o enakovrednosti, preden začne veljati obveznost trgovanja;

                  C.

                  ker Parlament meni, da sprejeti regulativni tehnični standardi zaradi sprememb Komisije k besedilu niso isti kot osnutki regulativnih tehničnih standardov, ki jih je predložil ESMA, in ker meni, da ima tri mesece časa za nasprotovanje osnutkom regulativnih tehničnih standardov („obdobje nadzora“);

                  D.

                  ker bi se morala delegirana uredba začeti uporabljati 3. januarja 2018, ko se začne uporabljati Direktiva 2014/65/EU (MiFID II) in MiFIR, in ker če bi Parlament v celoti izkoristil trimesečno obdobje, ki mu je na voljo za pregled, bi prekoračil datum, ko začnejo veljati pravila o obveznosti trgovanja;

                  E.

                  ker je obveznost trgovanja za izvedene finančne instrumente pomemben del obveznosti, o katerih so se dogovorili voditelji držav skupine G20 v Pittsburghu leta 2009;

                  F.

                  ker bi hitra objava delegirane uredbe v uradnem listu omogočila pravočasno izvajanje in pravno varnost glede določb, ki se nanašajo na obveznost trgovanja za izvedene finančne instrumente;

                  G.

                  ker Parlament poudarja, kako pomembno je, da Komisija dokonča ustrezne odločitve o enakovrednosti, preden začne veljati obveznost trgovanja;

                  H.

                  ker Parlament ugotavlja, da regulativni tehnični standardi ne vsebujejo nobene posebne določbe glede paketnih poslov ter ker bi Komisija in ESMA lahko potrebovala nadaljnja navodila za obravnavo paketov; ker Parlament meni, da bi ta navodila morala biti v skladu z določbami iz dela „hitra rešitev“ uredbe MiFID II;

                  1.

                  izjavlja, da ne nasprotuje delegirani uredbi;

                  2.

                  naroči svojemu predsedniku, naj ta sklep posreduje Svetu in Komisiji.

         (1)  UL L 173, 12.6.2014, str. 84.

         (2)  UL L 331, 15.12.2010, str. 84.


title: Sklep Sveta (SZVP) 2018/1540 z dne 15. oktobra 2018 o spremembi Sklepa (SZVP) 2016/1693 o omejevalnih ukrepih proti ISIL (Daiš) in Al Kaidi ter osebam, skupinam, podjetjem in subjektom, povezanim z njimi

text:
                  15.10.2018

                  SL

                  Uradni list Evropske unije

                  LI 257/3

         SKLEP SVETA (SZVP) 2018/1540
         z dne 15. oktobra 2018
         o spremembi Sklepa (SZVP) 2016/1693 o omejevalnih ukrepih proti ISIL (Daiš) in Al Kaidi ter osebam, skupinam, podjetjem in subjektom, povezanim z njimi
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 29 Pogodbe,
         ob upoštevanju Sklepa Sveta (SZVP) 2016/1693 z dne 20. septembra 2016 o omejevalnih ukrepih proti ISIL (Daiš) in Al Kaidi ter osebam, skupinam, podjetjem in subjektom, povezanim z njimi, in razveljavitvi Skupnega stališča 2002/402/SZVP (1),
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 20. septembra 2016 sprejel Sklep (SZVP) 2016/1693.

                     (2)

                     Omejevalni ukrepi iz člena 2(2) ter člena 3(3) in (4) Sklepa (SZVP) 2016/1693 se uporabljajo do 31. oktobra 2018. Na podlagi pregleda navedenega sklepa bi bilo treba te omejevalne ukrepe podaljšati do 31. oktobra 2019.

                     (3)

                     Na seznam oseb, skupin, podjetij in subjektov iz Priloge k Sklepu (SZVP) 2016/1693 bi bilo treba dodati eno osebo.

                     (4)

                     Sklep (SZVP) 2016/1693 bi bilo zato treba ustrezno spremeniti –

               SPREJEL NASLEDNJI SKLEP:

            Člen 1
            Člen 6(5) Sklepa (SZVP) 2016/1693 se nadomesti z naslednjim:

                  „5.   Ukrepi iz člena 2(2) ter člena 3(3) in (4) se uporabljajo do 31. oktobra 2019.“

            Člen 2
            Priloga k Sklepu (SZVP) 2016/1693 se spremeni, kot je določeno v Prilogi k temu sklepu.

            Člen 3
            Ta sklep začne veljati na dan objave v Uradnem listu Evropske unije.

            V Bruslju, 15. oktobra 2018

                  Za Svet

                  Predsednica

               F. MOGHERINI

            (1)  UL L 255, 21.9.2016, str. 25.

            PRILOGA
            Na seznam iz Priloge k Sklepu (SZVP) 2016/1693 se doda naslednja oseba:

                           „3.

                           Hocine BOUGUETOF; datum rojstva: 1. julij 1959; kraj rojstva: Tebessa (Alžirija); državljanstvo: alžirsko.“


title: Sklep Sveta z dne 15. oktobra 2018 o imenovanju portugalskih članov in nadomestnih članov Svetovalnega odbora za prosto gibanje delavcev

text:
                  18.10.2018

                  SL

                  Uradni list Evropske unije

                  C 376/9

         SKLEP SVETA
         z dne 15. oktobra 2018
         o imenovanju portugalskih članov in nadomestnih članov Svetovalnega odbora za prosto gibanje delavcev
         (2018/C 376/04)
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 492/2011 Evropskega parlamenta in Sveta z dne 5. aprila 2011 o prostem gibanju delavcev v Uniji (1) ter zlasti členov 23 in 24 Uredbe,
         ob upoštevanju seznamov kandidatov, ki so jih Svetu poslale vlade držav članic,
         ob upoštevanju naslednjega:

                     (1)

                     Svet je 28. septembra 2018 sprejel sklep (2) o imenovanju članov in nadomestnih članov Svetovalnega odbora za prosto gibanje delavcev (v nadaljnjem besedilu: odbor) za obdobje od 25. septembra 2018 do 24. septembra 2020.

                     (2)

                     Portugalska vlada je predlagala kandidate za več prostih mest, ki jih je treba zapolniti –

               SPREJEL NASLEDNJI SKLEP:

            Člen 1
            Za člane in nadomestne člane Svetovalnega odbora za prosto gibanje delavcev se za obdobje do 24. septembra 2020 imenujejo:
            I.   PREDSTAVNIKI VLAD

                        Država

                        Člani

                        Namestniki

                        Portugalska

                        Isabel VILELAS
                        Helena BENTES

                        Helena Cristina BARBOSA DOS SANTOS

            Člen 2
            Svet bo pozneje imenoval še člane in nadomestne člane, ki še niso bili predlagani.

            Člen 3
            Ta sklep začne veljati na dan sprejetja.

            V Luxembourgu, 15. oktobra 2018

                  Za Svet

                  Predsednica

               E. KÖSTINGER

            (1)  UL L 141, 27.5.2011, str. 1.

            (2)  Sklep Sveta z dne 28. septembra 2018 o imenovanju članov in nadomestnih članov Svetovalnega odbora za prosto gibanje delavcev (UL C 366, 10.10.2018, str. 3).


title: Sklep Sveta (EU) 2018/1578 z dne 18. septembra 2018 o podaljšanju Sporazuma o znanstvenem in tehnološkem sodelovanju med Evropsko skupnostjo in Vlado Združenih držav Amerike

text:
                  22.10.2018

                  SL

                  Uradni list Evropske unije

                  L 263/1

         SKLEP SVETA (EU) 2018/1578
         z dne 18. septembra 2018
         o podaljšanju Sporazuma o znanstvenem in tehnološkem sodelovanju med Evropsko skupnostjo in Vlado Združenih držav Amerike
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 186 v povezavi s točko (a)(v) drugega pododstavka člena 218(6) Pogodbe,
         ob upoštevanju predloga Evropske komisije,
         ob upoštevanju odobritve Evropskega parlamenta (1),
         ob upoštevanju naslednjega:

                     (1)

                     Svet je s Sklepom 98/591/ES (2) odobril sklenitev Sporazuma o znanstvenem in tehnološkem sodelovanju med Evropsko skupnostjo in Vlado Združenih držav Amerike (v nadaljnjem besedilu: Sporazum). Sporazum je bil podpisan 5. decembra 1997 v Washingtonu in je začel veljati 14. oktobra 1998.

                     (2)

                     Točka (b) člena 12 Sporazuma določa, da se Sporazum sklene za začetno obdobje petih let in se lahko s pisnim dogovorom med pogodbenicama podaljša in dopolni za naslednjih pet let.

                     (3)

                     Svet je s sklepi 2004/756/ES (3), 2009/306/ES (4) in 2014/240/EU (5) odobril podaljšanje Sporazuma vsakič za nadaljnjih pet let. Sporazum preneha veljati 14. oktobra 2018.

                     (4)

                     Ocena, ki so jo izvedle službe Komisije, je pokazala, da je Sporazum pomemben okvir, ki olajšuje sodelovanje med Unijo in Združenimi državami Amerike na skupnih prednostnih področjih za znanost in tehnologijo ter prinaša koristi obema stranema. Zato je v interesu Unije Sporazum podaljšati za nadaljnje petletno obdobje.

                     (5)

                     Pogodbenici sta potrdili svojo namero, da Sporazum brez kakršnih koli sprememb podaljšata za nadaljnjih pet let.

                     (6)

                     Podaljšanje Sporazuma bi bilo zato treba odobriti v imenu Evropske unije –

               SPREJEL NASLEDNJI SKLEP:

            Člen 1
            V imenu Unije se za nadaljnjih pet let odobri podaljšanje Sporazuma o znanstvenem in tehnološkem sodelovanju med Evropsko skupnostjo in Vlado Združenih držav Amerike.

            Člen 2
            Predsednik Sveta v imenu Unije poda uradno obvestilo Vladi Združenih držav Amerike, da je Unija zaključila notranje postopke, potrebne za podaljšanje Sporazuma v skladu s točko (b) člena 12 Sporazuma.

            Člen 3
            Ta sklep začne veljati na dan sprejetja.

            V Bruslju, 18. septembra 2018

                  Za Svet

                  Predsednik

               G. BLÜMEL

            (1)  Odobritev z dne 3. julija 2018 (še ni objavljena v Uradnem listu).

            (2)  Sklep Sveta 98/591/ES z dne 13. oktobra 1998 o sklenitvi Sporazuma o znanstvenem in tehnološkem sodelovanju med Evropsko skupnostjo in Vlado Združenih držav Amerike (UL L 284, 22.10.1998, str. 35).

            (3)  Sklep Sveta 2004/756/ES z dne 4. oktobra 2004 o sklenitvi Sporazuma o podaljšanju Sporazuma o znanstvenem in tehnološkem sodelovanju med Evropsko skupnostjo in Vlado Združenih držav Amerike (UL L 335, 11.11.2004, str. 5).

            (4)  Sklep Sveta 2009/306/ES z dne 30. marca 2009 o podaljšanju in spremembi Sporazuma o znanstvenem in tehnološkem sodelovanju med Evropsko skupnostjo in Vlado Združenih držav Amerike (UL L 90, 2.4.2009, str. 20).

            (5)  Sklep Sveta 2014/240/EU z dne 14. aprila 2014 o podaljšanju Sporazuma o znanstvenem in tehnološkem sodelovanju med Evropsko skupnostjo in Vlado Združenih držav Amerike (UL L 128, 30.4.2014, str. 43).


title: Sklep Sveta (EU) 2018/1599 z dne 15. oktobra 2018 o podpisu, v imenu Evropske unije, Sporazuma o prosti trgovini med Evropsko unijo in Republiko Singapur

text:
                  25.10.2018

                  SL

                  Uradni list Evropske unije

                  L 267/1

         SKLEP SVETA (EU) 2018/1599
         z dne 15. oktobra 2018
         o podpisu, v imenu Evropske unije, Sporazuma o prosti trgovini med Evropsko unijo in Republiko Singapur
         SVET EVROPSKE UNIJE JE –
         ob upoštevanju Pogodbe o delovanju Evropske unije ter zlasti člena 91, člena 100(2) in prvega pododstavka člena 207(4) v povezavi s členom 218(5) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Svet je 23. aprila 2007 pooblastil Komisijo za pogajanja o sporazumu o prosti trgovini z državami članicami Združenja držav jugovzhodne Azije (ASEAN). To pooblastilo je predvidelo tudi možnost dvostranskih pogajanj.

                     (2)

                     Svet je 22. decembra 2009 pooblastil Komisijo za dvostranska pogajanja o sporazumu o prosti trgovini s posameznimi državami članicami ASEAN, in sicer najprej s Singapurjem, ki naj bi potekala v skladu z obstoječimi pogajalskimi smernicami.

                     (3)

                     Pogajanja o Sporazumu o prosti trgovini med Evropsko unijo in Republiko Singapur (v nadaljnjem besedilu: Sporazum) so se zaključila in zato bi bilo treba Sporazum podpisati v imenu Unije, s pridržkom zaključka postopkov, potrebnih za njegovo poznejšo sklenitev –

               SPREJEL NASLEDNJI SKLEP:

            Člen 1
            Podpis, v imenu Unije, Sporazuma o prosti trgovini med Evropsko unijo in Republiko Singapur se odobri s pridržkom sklenitve navedenega sporazuma (1).

            Člen 2
            Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije.

            Člen 3
            Ta sklep začne veljati na dan sprejetja.

            V Luxembourgu, 15. oktobra 2018

                  Za Svet

                  Predsednica

               E. KÖSTINGER

            (1)  Besedilo Sporazuma bo objavljeno skupaj s sklepom o sklenitvi Sporazuma.


title: Sklep Sveta (EU) 2018/1601 z dne 15. oktobra 2018 o stališču, ki se v imenu Evropske unije zastopa v Mednarodni pomorski organizaciji na 73. seji Odbora za varstvo morskega okolja in 100. zasedanju Odbora za pomorsko varnost v zvezi s sprejetjem sprememb pravila 14 iz Priloge VI k Mednarodni konvenciji o preprečevanju onesnaževanja morja z ladij in sprememb Mednarodnega kodeksa o okrepljenem programu inšpekcij med pregledi ladij za prevoz razsutega tovora in naftnih tankerjev iz leta 2011

text:
                  25.10.2018

                  SL

                  Uradni list Evropske unije

                  L 267/6

         SKLEP SVETA (EU) 2018/1601
         z dne 15. oktobra 2018
         o stališču, ki se v imenu Evropske unije zastopa v Mednarodni pomorski organizaciji na 73. seji Odbora za varstvo morskega okolja in 100. zasedanju Odbora za pomorsko varnost v zvezi s sprejetjem sprememb pravila 14 iz Priloge VI k Mednarodni konvenciji o preprečevanju onesnaževanja morja z ladij in sprememb Mednarodnega kodeksa o okrepljenem programu inšpekcij med pregledi ladij za prevoz razsutega tovora in naftnih tankerjev iz leta 2011
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 100(2) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Ukrepanje Unije v sektorju pomorskega prometa bi moralo biti namenjeno varstvu morskega okolja in izboljšanju pomorske varnosti.

                     (2)

                     Odbor za varstvo morskega okolja (MEPC) Mednarodne pomorske organizacije (IMO) naj bi na 73. seji od 22. do 26. oktobra 2018 (v nadaljnjem besedilu: MEPC 73) sprejel spremembe pravila 14. iz Priloge VI k Mednarodni konvenciji o preprečevanju onesnaževanja morja z ladij (v nadaljnjem besedilu: Priloga VI MARPOL).

                     (3)

                     Odbor za pomorsko varnost (MSC) Mednarodne pomorske organizacije (IMO) naj bi na 100. zasedanju od 3. do 7. decembra 2018 (v nadaljnjem besedilu: MSC 100), sprejel spremembe Mednarodnega kodeksa o okrepljenem programu inšpekcij med pregledi ladij za prevoz razsutega tovora in naftnih tankerjev iz leta 2011 (v nadaljnjem besedilu: kodeks ESP iz leta 2011).

                     (4)

                     Primerno je določiti stališče, ki se v imenu Unije zastopa na MEPC 73, saj bodo spremembe pravila 14 iz Priloge VI MARPOL lahko odločilno vplivale na vsebino prava Unije, in sicer Direktive (EU) 2016/802 Evropskega parlamenta in Sveta (1).

                     (5)

                     Primerno je določiti stališče, ki se v imenu Unije zastopa na MSC 100, saj bodo spremembe kodeksa ESP iz leta 2011 lahko odločilno vplivale na vsebino prava Unije, in sicer Uredbe (EU) št. 530/2012 Evropskega parlamenta in Sveta (2).

                     (6)

                     Spremembe pravila 14 iz Priloge VI MARPOL glede prepovedi prevoza s predpisi neskladnega kurilnega olja, ki je namenjeno za zgorevanje za namene pogona ali izvajanja dejavnosti na ladjah, bi morale zagotoviti dosledno uveljavljanje standarda za kurilno olje, določenega v pravilu 14.1.3 iz Priloge VI MARPOL, ki se začne uporabljati 1. januarja 2020.

                     (7)

                     Spremembe kodeksa ESP iz leta 2011 bi morale vključevati redakcijske spremembe navedenega kodeksa, s katerimi bodo opredeljene vse obvezne zahteve ter izboljšane preglednice in obrazci, in te redakcijske spremembe združiti z novimi bistvenimi zahtevami, da bodo upoštevane nedavne posodobitve serije Z10 enotnih zahtev Mednarodnega združenja klasifikacijskih zavodov.

                     (8)

                     Kolikor bi spremembe pravil 14 iz Priloge VI MARPOL in kodeksa ESP iz leta 2011 lahko vplivale na določbe Direktive (EU) 2016/802 in Uredbe (EU) št. 530/2012, spadajo te spremembe v izključno pristojnost Unije.

                     (9)

                     Unija ni članica IMO niti ni pogodbenica zadevnih konvencij in kodeksov. Svet bi moral zato pooblastiti države članice, da izrazijo stališče Unije in privolijo, da jih te spremembe zavezujejo, kolikor te spremembe spadajo v izključno pristojnost Unije –

               SPREJEL NASLEDNJI SKLEP:

            Člen 1
            Stališče, ki se v imenu Unije zastopa na 73. zasedanju Odbora za varstvo morskega okolja IMO, je strinjanje s sprejetjem sprememb pravila 14 iz Priloge VI k Mednarodni konvenciji o preprečevanju onesnaževanja morja z ladij, kot so določene v dokumentu IMO MEPC 73/3.

            Člen 2
            Stališče, ki se v imenu Unije zastopa na 100. zasedanju Odbora za pomorsko varnost IMO, je strinjanje s sprejetjem sprememb Mednarodnega kodeksa o okrepljenem programu inšpekcij med pregledi ladij za prevoz razsutega tovora in naftnih tankerjev iz leta 2011, kot so določene v Prilogi 2 k dokumentu IMO MSC 99/22/Add.1.

            Člen 3

               1.   Stališče iz člena 1, ki se zavzame v imenu Unije, izrazijo države članice, ki so vse članice IMO, pri čemer delujejo skupaj v interesu Unije.

               2.   Stališče iz člena 2, ki se zavzame v imenu Unije, izrazijo države članice, ki so vse članice IMO, pri čemer delujejo skupaj v interesu Unije.

               3.   Manjše spremembe stališč iz členov 1 in 2 se dogovorijo brez dodatnega sklepa Sveta.

            Člen 4
            Države članice so pooblaščene, da izrazijo privolitev, da jih v interesu Unije zavezujejo spremembe iz členov 1 in 2, kolikor te spremembe spadajo v izključno pristojnost Unije.

            Člen 5
            Ta sklep začne veljati na dan sprejetja.

            V Luxembourgu, 15. oktobra 2018

                  Za Svet

                  Predsednica

               E. KÖSTINGER

            (1)  Direktiva (EU) 2016/802 Evropskega parlamenta in Sveta z dne 11. maja 2016 glede zmanjšanja vsebnosti žvepla v nekaterih vrstah tekočega goriva (UL L 132, 21.5.2016, str. 58).

            (2)  Uredba (EU) št. 530/2012 Evropskega parlamenta in Sveta z dne 13. junija 2012 o pospešenem uvajanju zahtev o dvojnem trupu ali enakovrednih konstrukcijskih zahtev za tankerje z enojnim trupom (UL L 172, 30.6.2012, str. 3).


title: Sklep Sveta (EU) 2018/1600 z dne 28. septembra 2018 o prošnji Združenega kraljestva Velika Britanija in Severna Irska za sodelovanje pri izvajanju nekaterih določb schengenskega pravnega reda v zvezi z ustanovitvijo Agencije Evropske unije za operativno upravljanje obsežnih informacijskih sistemov s področja svobode, varnosti in pravice (eu-LISA)

text:
                  25.10.2018

                  SL

                  Uradni list Evropske unije

                  L 267/3

         SKLEP SVETA (EU) 2018/1600
         z dne 28. septembra 2018
         o prošnji Združenega kraljestva Velika Britanija in Severna Irska za sodelovanje pri izvajanju nekaterih določb schengenskega pravnega reda v zvezi z ustanovitvijo Agencije Evropske unije za operativno upravljanje obsežnih informacijskih sistemov s področja svobode, varnosti in pravice (eu-LISA)
         SVET EVROPSKE UNIJE JE –
         ob upoštevanju člena 4 Protokola št. 19 o schengenskem pravnem redu, vključenem v okvir Evropske unije, priloženem k Pogodbi o Evropski uniji in Pogodbi o delovanju Evropske unije,
         ob upoštevanju prošnje vlade Združenega kraljestva Velika Britanija in Severna Irska, naslovljene na predsednika Sveta v dopisu z dne 19. julija 2018, za sodelovanje pri izvajanju nekaterih določb schengenskega pravnega reda, navedenih v zadevnem dopisu,
         ob upoštevanju naslednjega:

                     (1)

                     Svet je Združenemu kraljestvu Velika Britanija in Severna Irska (v nadaljnjem besedilu: Združeno kraljestvo) s Sklepom 2000/365/ES (1) dovolil, da v skladu s pogoji, določenimi v navedenem sklepu, sodeluje pri izvajanju nekaterih določb schengenskega pravnega reda.

                     (2)

                     Z Uredbo (EU) št. 1077/2011 Evropskega parlamenta in Sveta (2) je bila ustanovljena Evropska agencija za operativno upravljanje obsežnih informacijskih sistemov s področja svobode, varnosti in pravice (v nadaljnjem besedilu: agencija), običajno imenovana kot eu-LISA, z namenom zagotoviti operativno upravljanje druge generacije schengenskega informacijskega sistema (SIS II), vizumskega informacijskega sistema (VIS) in sistema Eurodac ter nekaterih vidikov njihovih komunikacijskih infrastruktur in potencialno tudi drugih obsežnih informacijskih sistemov s področja svobode, varnosti in pravice, če bi tako določali ločeni pravni akti Unije, temelječi na členih 67 do 89 PDEU.

                     (3)

                     Svet je s Sklepom 2010/779/EU (3) Združenemu kraljestvu dovolil, da sodeluje pri izvajanju Uredbe (EU) št. 1077/2011, kolikor se ta nanaša na operativno upravljanje VIS in delov SIS II, pri katerih Združeno kraljestvo sicer ne sodeluje.

                     (4)

                     Evropska komisija je 29. junija 2017 predstavila predlog za Uredbo Evropskega parlamenta in Sveta o Agenciji Evropske unije za operativno upravljanje obsežnih informacijskih sistemov s področja svobode, varnosti in pravice (eu-LISA), o spremembi Uredbe (ES) št. 1987/2006 in Sklepa Sveta 2007/533/PNZ ter o razveljavitvi Uredbe (EU) št. 1077/2011 (v nadaljnjem besedilu: predlagana uredba).

                     (5)

                     V skladu s predlagano uredbo bo agencijo nadomestila Agencija Evropske unije za operativno upravljanje obsežnih informacijskih sistemov s področja svobode, varnosti in pravice (eu-LISA) (v nadaljnjem besedilu: predlagana agencija), ki bo postala pravna naslednica agencije. Predlagana agencija bo tako kot agencija odgovorna za operativno upravljanje SIS II, VIS in sistema Eurodac. Odgovorna bo tudi za pripravo, razvoj ali operativno upravljanje sistema vstopa/izstopa (SVI), omrežja DubliNet in evropskega sistema za potovalne informacije in odobritve (ETIAS) ter morda za pripravo, razvoj in operativno upravljanje drugih obsežnih informacijskih sistemov s področja svobode, varnosti in pravice, če bi tako določali ustrezni pravni akti Unije, temelječi na členih 67 do 89 PDEU.

                     (6)

                     SIS II je del schengenskega pravnega reda. Ustanovitev, delovanje in uporabo SIS II urejata Uredba (ES) št. 1987/2006 Evropskega parlamenta in Sveta (4) in Sklep Sveta 2007/533/PNZ (5). Združeno kraljestvo je sodelovalo le pri sprejetju Sklepa 2007/533/PNZ, ki razvija določbe schengenskega pravnega reda iz člena 1(a)(ii) Sklepa 2000/365/ES.

                     (7)

                     Tudi VIS je del schengenskega pravnega reda. Združeno kraljestvo ni sodelovalo pri sprejetju Odločbe Sveta 2004/512/ES (6), Uredbe (ES) št. 767/2008 Evropskega parlamenta in Sveta (7) in Sklepa Sveta 2008/633/PNZ (8), ki urejajo vzpostavitev, delovanje ali uporabo VIS, zato ti zanj niso zavezujoči.

                     (8)

                     Sistem Eurodac ni del schengenskega pravnega reda. Združeno kraljestvo je sodelovalo pri sprejetju Uredbe (EU) št. 603/2013 Evropskega parlamenta in Sveta (9), ki ureja vzpostavitev, delovanje in uporabo sistema Eurodac, zato je ta zanj zavezujoča.

                     (9)

                     SVI je del schengenskega pravnega reda. Združeno kraljestvo ni sodelovalo pri sprejetju Uredbe (EU) 2017/2226 Evropskega parlamenta in Sveta (10), ki ureja vzpostavitev, delovanje in uporabo SVI, zato ta zanj ni zavezujoča.

                     (10)

                     Tudi sistem ETIAS je del schengenskega pravnega reda. Združeno kraljestvo ni sodelovalo pri sprejetju Uredbe (EU) 2018/1240 Evropskega parlamenta in Sveta (11), ki ureja vzpostavitev, delovanje in uporabo sistema ETIAS, zato ta zanj ni zavezujoča.

                     (11)

                     Omrežje DubliNet ni del schengenskega pravnega reda. Uredba Komisije (ES) št. 1560/2003 (12), s katero je vzpostavljeno omrežje DubliNet, tj. ločen varen elektronski kanal za pošiljanje informacij, je za Združeno kraljestvo zavezujoča.

                     (12)

                     Zaradi sodelovanja pri sistemu Eurodac in omrežju DubliNet ter zaradi delnega sodelovanju pri SIS II ima Združeno kraljestvo pravico sodelovati pri dejavnostih predlagane agencije, kolikor bo ta odgovorna za operativno upravljanje SIS II, kot ga ureja Sklep 2007/533/PNZ, ter sistema Eurodac in omrežja DubliNet, za kar je odgovorna že agencija.

                     (13)

                     Predlagana agencija bi morala tako kot agencija imeti eno samo pravno osebnost z enotno organizacijsko in finančno strukturo. V ta namen bi morala biti predlagana agencija ustanovljena z enim samim zakonodajnim instrumentom, o katerem bi moral Svet glasovati v celoti. Poleg tega se bo predlagana uredba, potem ko bo sprejeta, v celoti uporabljala v državah članicah, za katere je zavezujoča. Možnost delne uporabe za Združeno kraljestvo je s tem izključena.

                     (14)

                     Da bi zagotovili skladnost s Pogodbama in veljavnimi protokoli, hkrati pa ohranili enotnost in doslednost predlagane uredbe, je Združeno kraljestvo v skladu s členom 4 Protokola št. 19 zaprosilo za sodelovanje pri predlagani uredbi, kolikor se določbe nanašajo na odgovornost agencije za operativno upravljanje SIS II, kot ga ureja Uredba (ES) št. 1987/2006, ter VIS, SVI in ETIAS.

                     (15)

                     Svet priznava pravico Združenega kraljestva, da v skladu s členom 4 Protokola št. 19 zaprosi za sodelovanje pri predlagani uredbi, kolikor Združeno kraljestvo pri predlagani uredbi ne sodeluje iz drugih razlogov.

                     (16)

                     Sodelovanje Združenega kraljestva v predlagani uredbi ne bi posegalo v dejstvo, da Združeno kraljestvo trenutno ne sodeluje in ne more sodelovati pri tistih določbah schengenskega pravnega reda, ki se nanašajo na prosto gibanje državljanov tretjih držav, vizumsko politiko in prehajanje zunanjih meja držav članic. V predlagano uredbo bi bilo zato upravičeno vključiti posebne določbe, ki bi odražale ta posebni položaj Združenega kraljestva, zlasti kar zadeva omejene glasovalne pravice v upravnem odboru agencije.

                     (17)

                     Mešani odbor, ustanovljen v skladu s členom 3 Sporazuma med Svetom Evropske unije in Republiko Islandijo ter Kraljevino Norveško o pridružitvi obeh k izvajanju, uporabi in razvoju schengenskega pravnega reda (13), je bil v skladu s členom 5 navedenega sporazuma obveščen o pripravi tega sklepa.

                     (18)

                     Mešani odbor, ustanovljen v skladu s členom 3 Sporazuma med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda (14), je bil v skladu s členom 5 navedenega sporazuma obveščen o pripravi tega sklepa –

               SPREJEL NASLEDNJI SKLEP:

            Člen 1
            V skladu s sklepoma 2000/365/ES in 2010/779/EU Združeno kraljestvo Velika Britanija in Severna Irska sodeluje pri izvajanju Uredbe Evropskega parlamenta in Sveta o Agenciji Evropske unije za operativno upravljanje obsežnih informacijskih sistemov s področja svobode, varnosti in pravice (eu-LISA), o spremembi Uredbe (ES) št. 1987/2006 in Sklepa Sveta 2007/533/PNZ ter o razveljavitvi Uredbe (EU) št. 1077/2011, kolikor se ta nanaša na operativno upravljanje VIS, dele SIS II, pri katerem Združeno kraljestvo ne sodeluje, in SVI ter ETIAS.

            Člen 2
            Ta sklep začne veljati na dan sprejetja.

            V Bruslju, 28. septembra 2018

                  Za Svet

                  Predsednica

               M. SCHRAMBÖCK

            (1)  Sklep Sveta 2000/365/ES z dne 29. maja 2000 o prošnji Združenega kraljestva Velike Britanije in Severne Irske za sodelovanje pri izvajanju nekaterih določb schengenskega pravnega reda (UL L 131, 1.6.2000, str. 43).

            (2)  Uredba (EU) št. 1077/2011 Evropskega parlamenta in Sveta z dne 25. oktobra 2011 o ustanovitvi Evropske agencije za operativno upravljanje obsežnih informacijskih sistemov s področja svobode, varnosti in pravice (UL L 286, 1.11.2011, str. 1).

            (3)  Sklep Sveta 2010/779/EU z dne 14. decembra 2010 o prošnji Združenega kraljestva Velike Britanije in Severne Irske za sodelovanje pri izvajanju nekaterih določb schengenskega pravnega reda v zvezi z ustanovitvijo Evropske agencije za operativno upravljanje obsežnih informacijskih sistemov na področju svobode, varnosti in pravice (UL L 333, 17.12.2010, str. 58).

            (4)  Uredba (ES) št. 1987/2006 Evropskega parlamenta in Sveta z dne 20. decembra 2006 o vzpostavitvi, delovanju in uporabi druge generacije schengenskega informacijskega sistema (SIS II) (UL L 381, 28.12.2006, str. 4).

            (5)  Sklep Sveta 2007/533/PNZ z dne 12. junija 2007 o vzpostavitvi, delovanju in uporabi druge generacije schengenskega informacijskega sistema (SIS II) (UL L 205, 7.8.2007, str. 63).

            (6)  Odločba Sveta 2004/512/ES z dne 8. junija 2004 o vzpostavitvi vizumskega informacijskega sistema (VIS) (UL L 213, 15.6.2004, str. 5).

            (7)  Uredba (ES) št. 767/2008 Evropskega parlamenta in Sveta z dne 9. julija 2008 o vizumskem informacijskem sistemu (VIS) in izmenjavi podatkov med državami članicami o vizumih za kratkoročno prebivanje (Uredba VIS) (UL L 218, 13.8.2008, str. 60).

            (8)  Sklep Sveta 2008/633/PNZ z dne 23. junija 2008 o dostopu imenovanih organov držav članic in Europola do vizumskega informacijskega sistema (VIS) za iskanje podatkov za namene preprečevanja, odkrivanja in preiskovanja terorističnih dejanj in drugih hudih kaznivih dejanj (UL L 218, 13.8.2008, str. 129).

            (9)  Uredba (EU) št. 603/2013 Evropskega parlamenta in Sveta z dne 26. junija 2013 o vzpostavitvi sistema Eurodac za primerjavo prstnih odtisov zaradi učinkovite uporabe Uredbe (EU) št. 604/2013 o vzpostavitvi meril in mehanizmov za določitev države članice, odgovorne za obravnavanje prošnje za mednarodno zaščito, ki jo v eni od držav članic vloži državljan tretje države ali oseba brez državljanstva, in o zahtevah za primerjavo s podatki iz sistema Eurodac, ki jih vložijo organi kazenskega pregona držav članic in Europol za namene kazenskega pregona, ter o spremembi Uredbe (EU) št. 1077/2011 o ustanovitvi Evropske agencije za operativno upravljanje obsežnih informacijskih sistemov s področja svobode, varnosti in pravice (UL L 180, 29.6.2013, str. 1).

            (10)  Uredba (EU) 2017/2226 Evropskega parlamenta in Sveta z dne 30. novembra 2017 o vzpostavitvi sistema vstopa/izstopa (SVI) za evidentiranje podatkov o vstopu in izstopu ter podatkov o zavrnitvi vstopa državljanov tretjih držav pri prehajanju zunanjih meja držav članic in določitvi pogojev za dostop do SVI zaradi preprečevanja, odkrivanja in preiskovanja kaznivih dejanj ter o spremembi Konvencije o izvajanju Schengenskega sporazuma in uredb (ES) št. 767/2008 ter (EU) št. 1077/2011 (UL L 327, 9.12.2017, str. 20).

            (11)  Uredba (EU) 2018/1240 Evropskega parlamenta in Sveta z dne 12. septembra 2018 o vzpostavitvi Evropskega sistema za potovalne informacije in odobritve (ETIAS) in spremembi uredb (EU) št. 1077/2011, (EU) št. 515/2014, (EU) 2016/399, (EU) 2016/1624 in (EU) 2017/2226 (UL L 236, 19.9.2018, str. 1).

            (12)  Uredba Komisije (ES) št. 1560/2003 z dne 2. septembra 2003 o podrobnih pravilih za uporabo Uredbe Sveta (ES) št. 343/2003 o vzpostavitvi meril in mehanizmov za določitev države članice, odgovorne za obravnavanje prošnje za azil, ki jo v eni od držav članic vloži državljan tretje države (UL L 222, 5.9.2003, str. 3).

            (13)  UL L 176, 10.7.1999, str. 36.

            (14)  UL L 53, 27.2.2008, str. 52.


Odločba Komisije z dne 04/12/2018 o razglasitvi združljivosti koncentracije s skupnim trgom (Zadeva št. COMP/M.9171 - Covanta Holding Corporation / Green Investment Group Limited / Brockwell Energy Limited / Earls Gate Energy Centre Limited) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 04/12/2018 o razglasitvi združljivosti koncentracije s skupnim trgom (Zadeva št. COMP/M.9133 - MET Renewables AG / AKCIONARSKO DRUŠTVO ZA HOTELIJERSTVO I TURIZAM O ZONE AD BEOGRAD / NIS Energowind) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 05/09/2018 o razglasitvi združljivosti koncentracije s skupnim trgom (Zadeva št. COMP/M.9010 - JAB Holding Company S.à r.l. / Pret (Europe) Limited) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Sveta z dne 11. decembra 2018 o sprejetju stališča Sveta o drugem predlogu proračuna Evropske unije za proračunsko leto 2019

text:
                  14.12.2018

                  SL

                  Uradni list Evropske unije

                  C 451/2

         SKLEP SVETA
         z dne 11. decembra 2018
         o sprejetju stališča Sveta o drugem predlogu proračuna Evropske unije za proračunsko leto 2019
         (2018/C 451/02)
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 314(3) Pogodbe v povezavi s Pogodbo o ustanovitvi Evropske skupnosti za atomsko energijo in zlasti člena 106a Pogodbe,
         ob upoštevanju naslednjega:

                     (1)

                     Komisija je 30. novembra 2018 predložila drugi predlog splošnega proračuna Evropske unije za proračunsko leto 2019 (1).

                     (2)

                     Svet je preučil predlog Komisije, da bi lahko oblikoval stališče, ki bi bilo glede prihodkov skladno s Sklepom Sveta 2014/335/EU, Euratom z dne 26. maja 2014 o sistemu virov lastnih sredstev Evropske unije (2), glede odhodkov pa z Uredbo Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (3).

                     (3)

                     Glede na to, da je treba čim prej sprejeti stališče Sveta o drugem predlogu proračuna, da bi bil proračun dokončno sprejet pred začetkom proračunskega leta 2019, s čimer bi bila zagotovljena neprekinjenost delovanja Unije, je upravičeno, da se v skladu s členom 3(3) Poslovnika Sveta skrajšata rok osem tednov za obveščanje nacionalnih parlamentov in rok deset dni za uvrstitev točke na začasni dnevni red Sveta iz člena 4 Protokola št. 1 –

               SPREJEL NASLEDNJI SKLEP:

            Edini člen
            Svet je stališče o drugem predlogu splošnega proračuna Evropske unije za proračunsko leto 2019 sprejel 11. decembra 2018.
            Celotno besedilo je mogoče prebrati na spletišču Sveta http://www.consilium.europa.eu/ ali si ga od tam prenesti.

            V Bruslju, 11. decembra 2018

                  Za Svet

                  Predsednik

               G. BLÜMEL

            (1)  Dok. COM(2018) 900 final.

            (2)  UL L 168, 7.6.2014, str. 105.

            (3)  UL L 347, 20.12.2013, str. 884.